62019TJ0643_INF
A Törvényszék (harmadik tanács) 2020. november 18‑i ítélete – Dermavita kontra EUIPO – Allergan Holdings France (JUVEDERM ULTRA)
(T‑643/19. sz. ügy)
„Európai uniós védjegy – Megszűnés megállapítása iránti eljárás – JUVEDERM ULTRA európai uniós szóvédjegy – A védjegy tényleges használata – A védjegy árujegyzékében szereplő áruk tekintetében történő használata – A védjegy lajstromozott alakban történő használata – A védjegyjogosult engedélyével történő használat – A 207/2009/EK rendelet 51. cikke (1) bekezdésének a) pontja (jelenleg az (EU) 2017/1001 rendelet 58. cikke (1) bekezdésének a) pontja)
1.
Európai uniós védjegy – A védjegyoltalomról való lemondás, a védjegyoltalom megszűnése és a védjegy törlése – Megszűnési okok – A védjegy tényleges használatának hiánya – A használat igazolása – Tényleges használat – Fogalom – Értékelési szempontok
(207/2009 tanácsi rendelet, 15. cikk, (1) bekezdés, első albekezdés, és 51. cikk, (1) bekezdés, a) pont)
(lásd: 21. és 22. pont)
2.
Európai uniós védjegy – A védjegyoltalomról való lemondás, a védjegyoltalom megszűnése és a védjegy törlése – Megszűnési okok – A védjegy tényleges használatának hiánya – JUVEDERM ULTRA szóvédjegy
(207/2009 tanácsi rendelet, 15. cikk, (1) bekezdés, első albekezdés, és 51. cikk, (1) bekezdés, a) pont)
(lásd: 31–33. és 40. pont)
3.
Európai uniós védjegy – A védjegyoltalomról való lemondás, a védjegyoltalom megszűnése és a védjegy törlése – Megszűnési okok – A védjegy tényleges használatának hiánya – A védjegyjogosult engedélyével történő, harmadik személy általi használat
(207/2009 tanácsi rendelet, 15. cikk, (2) bekezdés)
(lásd: 38. és 39. pont)
Tárgy
Az EUIPO negyedik fellebbezési tanácsának a Dermavita Co. és az Allergan Holdings France közötti megszűnés megállapítása iránti eljárással kapcsolatban 2019. július 18‑án hozott határozata (R 1655/2018‑4. és R 1723/2018‑4. sz. egyesített ügyek) ellen benyújtott kereset.
Rendelkező rész
1)
A Törvényszék a keresetet elutasítja.
2)
A Törvényszék a Dermavita Co. Ltd‑t kötelezi a saját költségein felül az Európai Unió Szellemi Tulajdoni Hivatala (EUIPO) részéről felmerült költségek viselésére.
3)
Az Allergan Holdings France maga viseli saját költségeit.